Bæjarstjórinn með nikkuna í jólahlaðborði Norðuráls Það var hátíðarbragur hjá starfsfólki álvers Norðuráls í Grundartanga í hádeginu sl. fimmtudag . Nú var komið að jólahlaðborðinu í nýskreyttum matsalnum . Starfsmenn tóku hraustlega til matar síns , en það var Gísli S Einarsson bæjarstjóri á Akranesi og fyrrum starfsmaður í álverinu sem öðrum fremur sá um að halda uppi aðventustemningunni . Gísli var mættur með harmonikkuna og spilaði jólalögin . Hann ræddi við starfsfólk og sagði frá þeim dögum þegar hann vann í álverinu , í árdögum starfseminnar á Grundartanga . Það er þrískipt í hádeginu á Grundartanga en Gísli lét sig ekki muna um að spila og rabba við alla . Fleiri myndir frá hlaðborðinu í Skessuhorni nk. miðvikudag .